**LĒMUMS**

Liepājā

|  |  |
| --- | --- |
| 2024. gada 23. maijā | Nr.207/5  (prot. Nr.5, 24.§) |

Par starpgabalu (Klaipēdas iela 62A,

Liepāja)

Izskatot Liepājas valstspilsētas pašvaldības Zemes komisijas 2023. gada 26. aprīļa lēmumu (sēdes protokols Nr.3/2.2.5.), turpmāk – Zemes komisijas lēmums, un Liepājas pilsētas pašvaldības iestādes “Liepājas pilsētas būvvalde” 2023. gada 10. maija lēmumu Nr.354/1.14.1. “Par nosaukuma un nekustamā īpašuma lietošanas mērķa piešķiršanu (Saulrietu iela, Klaipēdas iela 62A, Liepāja), turpmāk – Būvvaldes lēmums, Liepājas valstspilsētas pašvaldības dome konstatē:

Ar Zemes komisijas lēmumu precizētas Liepājas valstspilsētas pašvaldībai piekrītošās zemes vienības Klaipēdas iela, Liepājā (kadastra apzīmējums 17000400421) robežas, un atbilstoši ielu sarkanajām līnijām nodalīts starpgabals, kuram ar Būvvaldes lēmumu piešķirts nosaukums – Klaipēdas iela 62A, Liepāja.

Zemes vienības Klaipēdas ielā 62A, Liepājā (kadastra apzīmējums 17000400488) platība pēc kadastrālās uzmērīšanas ir 376 m2, kas ir mazāka par Liepājas pilsētas teritorijas plānojumā paredzēto minimālo apbūves gabala platību, tādējādi saskaņā ar Publiskas personas mantas atsavināšanas likuma 1. panta 11. punktu tas uzskatāms par starpgabalu.

Ņemot vērā minēto, pamatojoties uz Publiskas personas mantas atsavināšanas likuma 1. panta 11. punkta a) apakšpunktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta otrās daļas 6. punktu, Pašvaldību likuma 10. panta pirmās daļas 16. punktu un Liepājas pilsētas teritorijas plānojumu, kurš apstiprināts ar Liepājas pilsētas domes 2012. gada 16. februāra lēmumu Nr.74 “Par Liepājas pilsētas teritorijas plānojuma un vides pārskata apstiprināšanu” un izskatot Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Noteikt, ka zemes vienība Klaipēdas ielā 62A, Liepājā (kadastra apzīmējums 17000400488) 376 m2 platībā ir starpgabals un piekrītošs Liepājas valstspilsētas pašvaldībai.

2. Uzdot Liepājas Nekustamā īpašuma pārvaldei veikt visas nepieciešamās darbības starpgabala ierakstīšanai zemesgrāmatā.

3. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei | |